**คู่มือโครงการส่งเสริมการเกษตรประจำปีงบประมาณ พ.ศ.2564**

**โครงการรักษ์น้ำเพื่อพระแม่ของแผ่นดิน**

**1.ความเชื่อมโยง**

 แผนงานยุทธศาสตร์เสริมสร้างพลังทางสังคม

 1.1 ยุทธศาสตร์ชาติระยะ 20 ปี ยุทธศาสตร์ที่ 4 : ด้านการสร้างโอกาสและความเสมอภาคทางสังคม ประเด็นยุทธศาสตร์ชาติ : เสริมสร้างพลังทางสังคม

 ประเด็นยุทธศาสตร์ชาติย่อย : สร้างสังคมเข้มแข็งที่แบ่งปัน ไม่ทอดทิ้งกัน และมีคุณธรรม

 1.2 แผนแม่บทภายใต้ยุทธศาสตร์ชาติ : (15) พลังทางสังคม

 1.3 แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ที่ 3 การสร้างความเข้มแข็งทาง เศรษฐกิจและแข่งขันได้อย่างยั่งยืน 3.2 การเสริมสร้างและพัฒนาขีดความสามารถในการแข่งขันของภาคการ ผลิตและบริการ 3.2.1 การพัฒนาภาคการเกษตร (1) เสริมสร้างฐานการผลิตภาคเกษตรให้เข้มแข็งและยั่งยืน

 1.4 แผนปฏิรูปประเทศ : ด้านเศรษฐกิจ

 1.5 กลยุทธ์หน่วยงาน : พัฒนาเกษตรกรและองค์กรเกษตรให้มีความเข้มแข็ง มีความมั่นคงในอาชีพและสามารถพึ่งพาตนเองได้ตามแนวทางเศรษฐกิจพอเพียง

 1.6 ยุทธศาสตร์การจัดสรรงบประมาณรายจ่ายประจำปีงบประมาณ พ.ศ. 2564 : ยุทธศาสตร์ที่ 4ด้านการสร้างโอกาสและความเสมอภาคทางสังคม 4.1.8 ส่งเสริมกระบวนการเรียนรู้ และถ่ายทอดเผยแพร่โครงการอันเนื่องมาจากพระราชดำริ พัฒนาขยายผลการปฏิบัติไปสู่ประชาชนในระดับพื้นที่อย่างเป็นรูปธรรม รวมทั้งส่งเสริมการพัฒนาชุมชนในพื้นที่ ศูนย์พัฒนาโครงการหลวง 39 แห่ง และพื้นที่ขยายผลโครงการหลวง โดยสนับสนุนด้านการวิจัยและพัฒนาความรู้ส่งเสริมอาชีพ ฟื้นฟูและอนุรักษ์ทรัพยากร รวมทั้งการพัฒนา ศูนย์เรียนรู้ให้เกิดการพัฒนาที่ยั่งยืน

 1.7 นโยบายรัฐบาล ด้านที่ 1 การปกป้องและเชิดชูสถาบันพระมหากษัตริย์ 1.1 สืบสานรักษา ต่อยอดศาสตร์พระราชาและโครงการอันเนื่องมาจากพระราชดำริของพระบาทสมเด็จพระเจ้าอยู่หัว มาเป็นหลักสำคัญ

 1.8 นโยบายเร่งด่วน ด้านที่ 4 : การให้ความช่วยเหลือเกษตรกรและพัฒนานวัตกรรม

 1.9 ยุทธศาสตร์แผนการพัฒนาพื้นที่เพื่อเสริมความมั่นคงของชาติ (พ.ศ. 2562–2565)

 1.10 สอดคล้องกับมติคณะรัฐมนตรี : แผนแม่บทโครงการรักษ์น้ำเพื่อพระแม่ของแผ่นดิน ระยะที่ 1

(พ.ศ. 2551 - 2554) ซึ่งคณะรัฐมนตรีมีมติเห็นชอบเมื่อวันที่ 22 ตุลาคม 2550 แผนแม่บทโครงการฯ ระยะที่ 2 (พ.ศ.2555 - 2559) คณะรัฐมนตรีมีมติเมื่อวันที่ 2 ตุลาคม 2555 และเมื่อวันที่ 4 สิงหาคม 2558 มีมติเห็นชอบการดำเนินงานโครงการ “รักษ์น้ำเพื่อพระแม่ของแผ่นดิน” ลุ่มน้ำหมัน ตำบลกกสะทอน อำเภอด่านซ้าย จังหวัดเลย เพิ่มเติมจำนวน 1 พื้นที่ พร้อมทั้งเห็นชอบ (ร่าง) แผนแม่บทโครงการ “รักษ์น้ำเพื่อพระแม่ของแผ่นดิน” ลุ่มน้ำหมัน ตำบลกกสะทอน อำเภอด่านซ้าย จังหวัดเลย ระยะ 2 ปี (พ.ศ. 2558 – 2559) และกระทรวงเกษตรและสหกรณ์ ได้จัดทำแผนแม่บท “โครงการรักษ์น้ำเพื่อพระแม่ของแผ่นดิน” ระยะที่ 3 (พ.ศ. 2560 - 2564)

- 2 -

**2. หลักการและเหตุผล**

 เนื่องในวโรกาสที่เด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเสด็จพระราชดำเนินเพื่อทอดพระเนตรการดำเนินงานโครงการอันเนื่องมาจากพระราชดำริและทรงเยี่ยมราษฎรในพื้นที่ จังหวัดแม่ฮ่องสอน ในวันที่ 3 – 5 มีนาคม 2549 ทอดพระเนตรผลการดำเนินงานของหน่วยงานต่างๆ ของกระทรวงเกษตรและสหกรณ์ รวมทั้งโรงเรียนเกษตรกรบนพื้นที่สูงจังหวัดแม่ฮ่องสอน ในโครงการพัฒนาอัน เนื่องมาจากพระราชดำริ ณ ศูนย์ส่งเสริมการเกษตรที่สูงจังหวัดแม่ฮ่องสอน พร้อมทั้งได้ทรงมีพระราชเสาวนีย์ เพื่อเป็นแนวทางในการดำเนินงานหลายประการได้แก่ ด้านการเกษตร ด้านหัตถกรรม ด้านการพัฒนาแหล่งน้ำ ด้านพัฒนาสังคมในชุมชนและด้านการฟื้นฟูและอนุรักษ์ทรัพยากรธรรมชาติ เพื่อสนองพระราชเสาวนีย์ของ สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ที่ทรงห่วงใยทรัพยากรธรรมชาติและมีพระประสงค์ที่จะให้พสกนิกรที่อาศัยอยู่บนพื้นที่สูง ได้ตระหนักถึงความสำคัญของการรักษาทรัพยากรธรรมชาติ ป่าไม้ น้ำและดิน ให้สามารถดำรงชีวิตและมีวิถีชีวิตที่อยู่กับป่าได้อย่างเหมาะสมและยั่งยืนตลอดไป

 กระทรวงเกษตรและสหกรณ์จึงได้จัดทำ “โครงการรักษ์น้ำเพื่อพระแม่ของแผ่นดิน”ระยะที่ 1 (พ.ศ.2551 - 2554) ระยะที่ 2 (พ.ศ.2555 -2559) และระยะที่ 3 (พ.ศ.2560 - 2564) โดยดำเนินการร่วมกันระหว่างหน่วยงานต่างๆ ได้แก่ กระทรวงเกษตรและสหกรณ์ กระทรวงการพัฒนาสังคมและความมั่นคงของมนุษย์ กระทรวงทรัพยากรธรรมชาติและสิ่งแวดล้อม กระทรวงเทคโนโลยีสารสนเทศและการสื่อสาร กระทรวงวิทยาศาสตร์และเทคโนโลยี กระทรวงศึกษาธิการ กระทรวงสาธารณสุข กระทรวงมหาดไทย ผู้ว่าราชการจังหวัดในพื้นที่โครงการและหน่วยงานที่เกี่ยวข้อง ทั้งในระดับส่วนกลางและระดับพื้นที่ในการสนับสนุนและร่วมมือกับชุมชนในพื้นที่เป้าหมาย เพื่อดำเนินการพัฒนาตามแนวพระราชเสาวนีย์ข้างต้น ซึ่งผลการดำเนินงานประสบผลสำเร็จในระดับหนึ่ง โดยมีอุปสรรคและข้อจำกัด เนื่องจากชุมชนตั้งอยู่ห่างไกล กระจัดกระจาย การคมนาคมไม่สะดวก สภาพพื้นที่มีความลาดชันสูง มีพื้นที่การเกษตรน้อย ขาดแคลนน้ำในช่วงฤดูแล้ง ส่งผลทำให้การเกษตรไม่ได้ผล รวมทั้งประชาชนขาดการบริการพื้นฐานโดยเฉพาะบริหารด้านการศึกษา ทำให้ขาดความรู้ความเข้าใจในภาษาไทย นอกจากนี้ จากการบริหารจัดการ ยังขาดเครื่องมือ และกลไกในการบูรณาการดำเนินงานที่มีประสิทธิภาพ ส่งผลให้การดำเนินงานในระยะที่ผ่านมายังไม่บรรลุเป้าหมายที่กำหนดไว้

**3.วัตถุประสงค์**

 3.1 เพื่อให้ประชาชนสามารถดำรงชีวิตอยู่ได้อย่างพอเพียงและมีความสมดุลกับสิ่งแวดล้อม

 3.2 เพื่อให้ชุมชนมีเครือข่ายการเรียนรู้ด้วยตนเองอย่างเหมาะสม

 3.3 เพื่อให้เกษตรกรชาวไทยบนพื้นที่สูงมีการประกอบอาชีพการเกษตรอย่างถูกวิธีตามหลักปรัชญา ของเศรษฐกิจพอเพียง พึ่งพาตนเองได้อย่างมั่นคง และเกษตรกรสามารถดำรงชีพอยู่กับป่าได้อย่าง เหมาะสมและยั่งยืน

- 3 -

**4. เป้าหมาย/สถานที่ดำเนินการ**

 เกษตรกรชาวไทยภูเขาที่อาศัยอยู่บนพื้นที่สูงและชนพื้นเมือง จำนวน 100 ราย ในพื้นที่ดำเนินการ 4 ลุ่มน้ำ ของจังหวัดแม่ฮ่องสอน

**5. กิจกรรม และวิธีการดำเนินงาน**

 **5.1 กิจกรรมถ่ายทอดความรู้และเทคโนโลยีการปลูกพืชที่เหมาะสมกับศักยภาพของพื้นที่** ดังนี้

 1) พิจารณาคัดเลือกพื้นที่และชุมชนเข้าร่วมโครงการ (ควรวางแผนส่งเสริมให้ครอบคลุมพื้นที่ ที่จะต้องดำเนินการ แล้วดำเนินการตามแผน)

 2) ประสานผู้นำหมู่บ้าน/ชุมชน ประชาสัมพันธ์โครงการ ให้เกษตรกรผู้สนใจเข้าร่วมโครงการฯ

 3) คัดเลือกเกษตรกรเข้าร่วมโครงการพร้อมทั้งหาความต้องการของเกษตรกร

 4) กำหนดประเด็นการให้ความรู้ จัดทำหลักสูตรการฝึกอบรมตามความต้องการของเกษตรกร และความเหมาะสมของพื้นที่ กำหนดแผนการฝึกอบรม ประสานวิทยากรที่มีความรู้ความสามารถประสบการณ์ ในเรื่องนั้นๆ ตลอดจนจัดเตรียมวัสดุอุปกรณ์ สื่อ และตัวอย่างของจริง เตรียมการฝึกอบรม

 5) ดำเนินการจัดอบรมเกษตรกรตามแผนที่กำหนดไว้

 6) ติดตามและประเมินการนำไปปฏิบัติของเกษตรกร

 **5.2 กิจกรรมทัศนศึกษาดูงานของเกษตรกร** มีวิธีดำเนินงาน ดังนี้

 1) คัดเลือกเกษตรกรที่เข้าร่วมรับการถ่ายทอดเทคโนโลยี ที่มีความคิดก้าวหน้าหรือมีศักยภาพ มีความตั้งใจปฏิบัติหรือถ่ายทอดคนอื่นได้

 2) หาความต้องการ กำหนดประเด็น/รูปแบบที่ต้องการ

 3) ประสานสถานที่ และวิทยากร วางแผนการเรียนรู้ดูงาน

 4) พาเกษตรกรไปทัศนศึกษาดูงานตามแผน

 5) สรุปผลการทัศนศึกษาดูงาน เชิงคุณภาพ เช่น ประเด็นที่ได้เรียนรู้ ประโยชน์ที่เกิดขึ้น หรือคาดว่าจะเกิดขึ้น

 **5.3 กิจกรรมจัดทำแปลงสาธิตเพื่อฝึกอาชีพทางการเกษตร** มีวิธีดำเนินงาน ดังนี้

 **การปลูกพืชผักสมุนไพรพื้นบ้านและยารักษาโรค** สนับสนุนปัจจัยการผลิตและให้ความรู้เกี่ยวกับ พืชผักสมุนไพรพื้นบ้านและยารักษาโรค สามารถเป็นแปลงเรียนรู้และฝึกอบรมได้ โดยเจ้าของแปลงสามารถเป็นวิทยากรได้

- 4 -

 **5.4 กิจกรรมถ่ายทอดเทคโนโลยีการถนอมแปรรูปผลผลิตทางการเกษตรและพัฒนาผลิตภัณ**ฑ์ มีวิธีดำเนินงาน ดังนี้

 คัดเลือกกลุ่มเกษตรกรที่สนใจและมีศักยภาพ วางแผนการพัฒนาตามความต้องการของกลุ่ม เช่นให้ความรู้ถ่ายทอดเทคโนโลยี พัฒนาผลิตภัณฑ์ หรือ บรรจุภัณฑ์ และดำเนินการตามที่กลุ่มวางแผนไว้ โดยประสานกับผู้เชี่ยวชาญ หรือผู้ที่มีความรู้ความสามารถในเรื่องที่กลุ่มต้องการ มาช่วยแนะนำหรือดำเนินการพิจารณาคัดเลือกเกษตรกรเข้าร่วมโครงการพร้อมจัดทำเวทีชุมชน เพื่อทราบปัญหาและความต้องการในการฝึกอบรมเกษตรกร เพื่อวางแผนจัดกิจกรรมต่างๆ ของโครงการตามความเหมาะสม

 **5.5 กิจกรรมสร้างเกษตรกรต้นแบบปีที่ 1 และปีที่ 2**

 สำนักงานเกษตรจังหวัดสร้างความต่อเนื่องในการส่งเสริมการทำการเกษตรแก่เกษตรกรที่เข้าร่วมโครงการให้พัฒนาเป็นเกษตรกรต้นแบบ มีวิธีการดำเนินงาน ดังนี้

 1) รวบรวมวิเคราะห์ สรุปผลการดำเนินงานโครงการที่ผ่านมา (ปีงบประมาณ พ.ศ. 2560 - 2563) เพื่อใช้เป็นข้อมูลคัดเลือกเกษตรกรต้นแบบ

 2) คัดเลือกเกษตรกรที่มีศักยภาพที่สามารถพัฒนาเป็นเกษตรกรต้นแบบ และต่อยอดให้เป็นจุดสาธิตเรียนรู้ในชุมชนในอนาคต และวางแผนดำเนินการต่อเนื่อง 3 ปี

 3) หาความต้องการในการทำกิจกรรมที่สามารถพัฒนาต่อยอดให้เป็นรูปธรรม และคาดว่าจะประสบความสำเร็จ วิเคราะห์กิจกรรมและบริบทของเกษตรกรที่ดำเนินการในปัจจุบัน

 4) วางแผนการดำเนินกิจกรรม เพื่อส่งเสริมและสนับสนุนให้แก่เกษตรกรต้นแบบเพื่อเพิ่มประสิทธิภาพการทำกิจกรรมของเกษตรกรให้ประสบผลสำเร็จยิ่งๆ ขึ้นไป ทั้งด้านองค์ความรู้ วัสดุ อุปกรณ์ หรืออื่นๆ ที่เกี่ยวข้อง

 5) ดำเนินกิจกรรมตามแผนที่กำหนดไว้

 6) ติดตามเยี่ยมเยียนเกษตรกรที่เข้าร่วมโครงการปี 2563 และสนับสนุนปัจจัยการผลิตตามแผน3 ปีที่วางไว้

 7) ติดตามและประเมินการนำไปปฏิบัติของเกษตรกรเป็นระยะ

 8) จัดทำข้อมูลเกษตรกรต้นแบบตามแบบฟอร์มที่กรมกำหนด เพื่อนำไปสรุปผลและนำไปใช้วาง แผนการดำเนินงานในปีงบประมาณต่อไป และรายงานให้กรมส่งเสริมการเกษตรทราบต่อไป

 **5.6 สนับสนุนการปฏิบัติงานของเจ้าหน้าที่ 4 ลุ่มน้ำ** มีวิธีดำเนินงาน ดังนี้

 เจ้าหน้าที่ในพื้นที่ 4 ลุ่มน้ำ เข้าร่วมประชุม ติดตามงานและบูรณาการงานร่วมกับคณะทำงาน และหน่วยงานที่เกี่ยวข้อง

**- 5 -**

**\*\*\* ทั้งนี้ ขอให้รายงผลการดำเนินงานโครงการ** ดังนี้

 1. เมื่อดำเนินงานเสร็จสิ้นแต่ละกิจกรรม ให้รายงานผลการใช้จ่ายงบประมาณและผลการดำเนินงานรายไตรมาส โดยบันทึกข้อมูลลงระบบ e-project ทันที

 2. รายงานแบบสัมภาษณ์เพื่อประเมินผลการปฏิบัติงานของเกษตรกร (แบบ กสก.) บันทึกข้อมูลลงใน ระบบ RBM ภายใน 1 เดือนหลังจากเก็บรวบรวมข้อมูลเรียบร้อยแล้ว

 3. จัดทำ “ข้อมูลเกษตรกรต้นแบบ” และรายงานผลการดำเนินงานโครงการ (ทุกกิจกรรมที่ได้ดำเนินงาน) พร้อม ภาพประกอบ เสนอให้สำนักงานเกษตรจังหวัดทราบ ภายในวันที่ 1 สิงหาคม 2564 พร้อมทั้ง จัดส่งรายงานในรูปแบบ ไฟล์ Word และ ไฟล์ PDF ทาง E - mail : saithanrat.h@gmail.com

- 6 -

**6. แผนปฏิบัติงาน**

|  |  |  |
| --- | --- | --- |
| **กิจกรรม/ขั้นตอน** | **ปริมาณงาน** | **แผนปฏิบัติงานปี 2564** |
| **ปี 2563** | **ปี 2564** |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| 1. ถ่ายทอดความรู้และเทคโนโลยีการปลูกพืชที่เหมาะสมกับศักยภาพของพื้นที่ | 100 ราย |  |  |  |  |  |  |  |  |  |  |  |  |
| 2. ทัศนศึกษาดูงานของเกษตรกร | 12 ราย |  |  |  |  |  |  |  |  |  |  |  |  |
| 3. จัดทำแปลงสาธิตเพื่อฝึกอาชีพทางการเกษตร 3.1) ปลูกพืชผักสมุนไพรพื้นบ้านและยารักษาโรค | 2 ไร่ |  |  |  |  |  |  |  |  |  |  |  |  |
| 4. ถ่ายทอดเทคโนโลยีการถนอมแปรรูปผลผลิตทางการเกษตรและพัฒนาผลิตภัณฑ์ | 1 กลุ่ม |  |  |  |  |  |  |  |  |  |  |  |  |
| 5. สร้างเกษตรกรต้นแบบปีที่ 1 (รายใหม่) | 1 ราย |  |  |  |  |  |  |  |  |  |  |  |  |
| 6. สร้างเกษตรกรต้นแบบปีที่ 2 (ต่อเนื่อง**)** | 1 ราย |  |  |  |  |  |  |  |  |  |  |  |  |
| 7. สนับสนุนการปฏิบัติงานของเจ้าหน้าที่ 4 ลุ่มน้ำ | 4 ครั้ง |  |  |  |  |  |  |  |  |  |  |  |  |

**7. ระยะเวลา**

1 ตุลาคม 2563 ถึง 30 กันยายน 2564

**- 7 -**

**8. ผลผลิต ผลลัพธ์ ตัวชี้วัด**

 **ผลผลิต (output)**

 เกษตรกร 100 ราย ได้รับความรู้เรื่องจัดทำแผนการผลิตของเกษตรกรและส่งเสริมอาชีพเกษตรกรอย่างเหมาะสม

 **ผลลัพธ์ (outcome)**

เกษตรกรไม่น้อยกว่า 70 ราย (ร้อยละ 70) สามารถนำความรู้ที่ได้ไปปฏิบัติในการปรับปรุงระบบการผลิตทางการเกษตร สามารถเพิ่มมูลค่าทางการเกษตร และให้มีแหล่งอาหารเพียงพอในชุมชนและอนุรักษ์ป่าต้นน้ำอย่างยั่งยืน

 **ตัวชี้วัด**

 **เชิงปริมาณ**

1) เกษตรกร จำนวน 100 ราย ได้รับการอบรมการจัดทำแผนการผลิตของเกษตรกรและส่งเสริมอาชีพเกษตรกรอย่างเหมาะสม

 2) มีแปลงสาธิตเพื่อฝึกอาชีพทางการเกษตร การปลูกพืชผักสมุนไพรพื้นบ้านและยารักษาโรค พื้นที่ 2 ไร่

 3) เกษตรกร จำนวน 1 กลุ่ม ได้รับการถ่ายทอดความรู้เกี่ยวกับการแปรรูปผลผลิตทางการเกษตรและพัฒนาผลิตภัณฑ์

 **เชิงคุณภาพ**

 เกษตรกรไม่น้อยกว่าร้อยละ 70 สามารถนำความรู้ที่ได้ไปปฏิบัติในการปรับปรุงระบบการผลิตทางการเกษตรของตนเองได้

**9. ผลที่คาดว่าจะได้รับ**

 เกษตรกรสามารถนำความรู้ที่ได้ไปปฏิบัติในการปรับปรุงระบบการผลิตทาการเกษตร สามารถเพิ่มมูลค่าทางการเกษตร และให้มีแหล่งอาหารเพียงพอในชุมชนและอนุรักษ์ป่าต้นน้ำอย่างยั่งยืน

**10. หน่วยงาน/ผู้รับผิดชอบ**

สำนักงานเกษตรจังหวัดแม่ฮ่องสอน

 1. ชื่อ นางสาวสายธารรัตน์ หิ่งคำ ตำแหน่ง นักวิชาการส่งเสริมการเกษตร

 โทรศัพท์ 095-4462925

 E-mail : saithanrat.h@gmail.com